kardosdrur/scandi-wiki huggingface dataset:
Skíros

Skíros (græsk: Σκύρος / Skyros, udtales Skiros) er en græsk ø og den største og mest isolerede ø i Sporaderne.

Skíros er på 208 km2 med ca. 3.000 indbyggere. Skiros kommune består af øen Skiros, samt nogle små ubeboede øer, og er en del af Evia præfekturet. Kommunens areal er på 223 km2.Hovedbyen på øen Skiros hedder Skíros eller kaldes simpelthen khora (= byen).

Øen har en lufthavn, Skiros Airport. Vil man sejle til øen, sker det via havnebyen Linária til Evia eller Volos.

Det græske luftvåben har en stor militærbase på øen på grund af dens vigtige strategiske placering midt i det Ægæiske Hav.

Historie 
Øen omtales først af Homer, og Achilles gemte sig her, forklædt som kvinde blandt kong Lykomedes' døtre, til han blev indkaldt for at deltage i belejringen af Troja. På Skyros dræbte kong Lykomedes helten Theseus ved at styrte ham ned fra en klippe; hans knogler blev senere hentet hjem til Athen, hvor han blev begravet. 

Skiros blev senere erobret af athenerne; og sidenhen underlagt romerne. I henved tusinde år var øen underlagt den byzantinske kejser før den tilfaldt Republikken Venedig, og endelig det Osmanniske Rige. I 1832 tilfaldt den det uafhængige Grækenland. Under første verdenskrig tjente Tris Boukes-bugten sydvest på øen som havn for hospitalsskibe, der behandlede de sårede fra Gallipoli. På et af disse skibe døde den engelske digter Rupert Brooke i april 1915.  En statue er sat op til minde om ham. 

I 1966 tilbragte André Bjerke flere måneder på Skiros sammen med sin kone Henny Moan  og deres datter. Henny Moan skrev om øen, at der på hele øen den gang fandtes én taxa og én bus; vandet blev hejst op fra brønde, og hun hyggede sig for første gang med at skulle vaske tøj. Grøntsager og frugt ankom på æselryg. Hver eftermiddag blev nyhederne sunget af en nyhedssanger. "Aviser fandtes ikke; og de fleste kunne nok heller ikke læse."

Noter 

Sporaderne
Alónissos

Alónissos er en lille græsk ø i Sporaderne. 

Alónissos er på 65 km² og har ca. 2.700 indbyggere, og den er en del af Alonnisos Marine Nationalpark. Det er en grøn ø med pinje- og egeskove, frugthaver og vinmarker. Hovedbyen hedder Patitiri, der også er øens havneby. Herfra er det muligt at sejle til og fra Skópelos, Skiathos og Skíros. 

I 1965 blev øen ramt af et jordskælv. 

Sporaderne
Nelson Évora

Nelson Évora (født 20. april 1984 i Elfenbenskysten) er en portugisisk atletikudøver (længde-/trespringer). 

Han vandt guld i mændenes trespring ved Sommer-OL 2008 i Beijing. Han vandt desuden guld i samme disciplin ved VM i Osaka i 2007.

Nelsons portugisiske rekord i trespring er 17,74 meter.

Eksterne henvisninger 
 Hyldest video inkl. guldmedalje-spring fra OL 2008
 

Trespringere fra Portugal
Længdespringere fra Portugal
Olympiske mestre fra Portugal
Medaljevindere ved sommer-OL 2008
Deltagere for Portugal ved sommer-OL 2004 
Deltagere for Portugal ved sommer-OL 2008 
Deltagere for Portugal ved sommer-OL 2016 
Deltagere for Portugal ved sommer-OL 2020
Mammutteatret

Mammutteatret er et dansk teater.

Teatret blev grundlagt i 1983 af en gruppe skuespillere, der fandt et behov for nytænkning indenfor såvel repertorie som kunstnerisk stil. Det første skuespil, teatret opførte var Bertolt Brechts Baal, der blev opført i Husets Teater i Sam Besekows iscenesættelse. Dengang som nu har teatret ikke rådet over sit eget teater, men bruger andre teatre til sine opsætninger. Særligt i begyndelsen fokuserede teatret på tysk, russisk og dansk dramatik. 

Mammutteatret ledes i dag af Tina Gylling Mortensen og Claus Flygare, der begge har været med siden starten, samt Thomas Bendixen og Kari Vidø.

Teatret modtager offentlig støtte fra Teaterrådet og har også i perioder modtaget støtte fra Københavns Kommune.

Eksterne henvisninger 
 Mammutteatrets hjemmeside

Teatre i København
Frankie Fredericks

Frank "Frankie" Fredericks (født 2. oktober 1967 i Windhoek, Namibia) er en pensioneret namibisk atletikudøver (sprinter), der vandt sølv i både 100 meter- og 200 meter ved såvel OL i Barcelona 1992 og OL i Atlanta 1996. Han vandt desuden guld på 200 meter-distancen ved VM i 1993 i Stuttgart og sølv på samme distance ved VM i både 1991, 1995 og 1997.

Fredericks er den til dato eneste namibier til at vinde medalje ved et Sommer-OL.

Eksterne henvisninger 
 Info 

Sprintere fra Namibia
Olympiske sølvmedaljevindere fra Namibia 
Medaljevindere ved sommer-OL 1992
Medaljevindere ved sommer-OL 1996
Thomas Bendixen

Thomas Bendixen (født 5. august 1966 i Hørsholm) er en dansk skuespiller, instruktør og teaterdirektør for Mammutteatret.

Bendixen er uddannet fra Skuespillerskolen ved Aarhus Teater i 1997 og har siden været tilknyttet bl.a. Det Danske Teater, Grønnegårds Teatret, Kaleidoskop og Theater 2 Production. Han har været instruktør på Svalegangen, Café Teatret og Mammutteatret, som han p.t. er en af fire direktører for.

Umiddelbart efter Skuespillerskolen debuterede han i hovedrollen som Bobby i Crazy For You på Det Ny Teater, derefter fulgte rollen som Riff i West Side Story. I 2004 fik han sin debut som instruktør på Mammutteatret, med forestillingen Manden der vendte tilbage. Siden har han instrueret en lang række forestillinger på de danske teatre. På Det Kongelige Teater har han bl.a. instrueret Misantropen, Den Gerrige, Vildanden, Faderen og Erasmus Montanus. På Grønnegårdsteatret bl.a. Den Vægelsindede, Den Politiske Kandestøber, Libertineren, Don Juan, Tartuffe, Tribadernes nat og senest Jeppe på bjerget. Herudover har han også iscenesat store forestillinger på Aalborg Teater, Aarhus Teater og Betty Nansen Teatret. Han har modtaget Herman Bangs æreslegat, Teaterkatten, Kunststyrelsens præmiering for Libertineren, samt Preben Neergaards mindelegat for Tartuffe.

Filmografi 
 Den røde tråd (1989)
 En kort en lang (2001)
 At kende sandheden (2002)
 De unge år (2007)
 Flammen & Citronen (2008)

Musicals og teater (Instruktør) 
 Misantropen, Den Gerrige, Vildanden, Faderen og Erasmus Montanus
 Den Gerrige
 Vildanden
 Faderen
 Erasmus Montanus
 Den Vægelsindede
 Den Politiske Kandestøber
 Libertineren, 
 Don Juan, 
 Tartuffe Tribadernes nat
 Jeppe på bjerget
 Anything Goes (2016)
 Med sne (2017)

Tv-serier 
 Skjulte spor (2000-2002)
 TAXA (1997-1999)

Eksterne henvisninger 
 

Skuespillere fra Danmark
Personer fra Hørsholm
Personer i Kraks Blå Bog
Allen Johnson

Allen K. Johnson (født 1. marts 1971 i Washington D.C., USA) er en pensioneret amerikansk atletikudøver (hækkeløber), der med én OL- og fire VM-guldmedaljer er en af historiens mest succesfulde atleter på 110 meter hæk-distancen.

Johnson vandt guld på hjemmebane ved OL i Atlanta 1996 i 110 meter hæk, og på samme distance VM i guld i både 1995, 1997, 2001 og 2003. Ved VM i 2005 tog han desuden bronze. 

Johnson var også en del af det amerikanske stafethold, der ved VM i 1997 vandt guld på 4 x 400 meter-distancen.

Eksterne henvisninger 

 Info

Hækkeløbere fra USA
Personer fra Washington D.C.
Vebjørn Rodal

Vebjørn Rodal (født 16. september 1972 i Berkåk) er en pensioneret norsk atletikudøver (mellemdistanceløber), der vandt guld på 800 meter ved OL i Atlanta 1996 og bronze på samme distance ved VM 1995 i Göteborg.

Rodals første optræden ved et stort internationalt arrangement var ved OL 1992 i Barcelona. Her stillede han op på 800 meter-distancen, og han kvalificerede sig videre fra indledende runde med en femteplads i sit heat. Semifinalen blev endestationen for ham, idet han blev nummer fem, mere end tre sekunder fra at komme i finalen.

Ved EM i 1994 nåede han første gang på sejrspodiet, da han blev nummer to i finalen på 800 m. Ved VM i 1995 vandt han sølv på samme distance.

Ved OL 1996 i Atlanta var dansk-kenyanske Wilson Kipketer som verdensmester fra 1995 den store favorit på 800 m, men Kenyas Olympiske Komité ville ikke tillade ham at stille op ved OL. Dermed var konkurrencen mere åben, og Rodal udnyttede situationen, da han først vandt det indledende heat, mens han akkurat kom med i finalen med en tredjeplads og næstlangsomste tid. I finalen førte amerikaneren Johnny Gray fra begyndelsen, men med 120 m tilbage satte Rodal spurten ind og holdt til mål i den olympiske rekord 1.42,58 minutter, mens sydafrikaneren Hezekiél Sepeng og kenyaneren Fred Onyancha kom tæt på til sidst med tiderne 1.42,74 og 1.42,79 og fik henholdsvis sølv og bronze.

Ved indendørs-EM 1998 vandt han bronze på 800 m, og ved OL 2000 i Sydney var Rodal flagbærer for Norge ved åbningsceremonien. Sportsligt blev han nummer to i sit indledende heat i 800 m, men han blev kun nummer syv i semifinalen og var dermed ude af konkurrencen. 

Efter OL 2000 havde han mistet motivationen og stoppede sin karriere. Han deltog ikke siden ved internationale stævner, men var stoppede dog ikke helt, idet han i 2002 vandt sit sjette norske mesterskab på 800 m; derudover nåede han to norske mesterskaber på 1500 m.

Efter sin karriere har han blandt andet arbejdet som økonom i Telenor, været ekspertkommentator på NRK samt været en del af trænerteamet i fodboldklubben Rosenborg BK.

Referencer

Eksterne henvisninger 
 

Mellemdistanceløbere fra Norge
Deltagere for Norge ved sommer-OL 1992
Deltagere for Norge ved sommer-OL 1996
Deltagere for Norge ved sommer-OL 2000
Olympiske mestre fra Norge
Joseph Keter

Joseph Keter (født 13. juni 1969 i Lessos, Kenya) er en pensioneret kenyansk atletikudøver (forhindringsløber), der vandt guld i 3000 meter forhindringsløb ved OL i Atlanta 1996. Her besejrede han overraskende landsmanden Moses Kiptanui.

Eksterne henvisninger 
 

Forhindringsløbere fra Kenya
Atleter ved sommer-OL 1996
Olympiske mestre fra Kenya 
Medaljevindere ved sommer-OL 1996
Paul Bitok

Paul Bitok (født 26. juni 1970 i Kilibwoni, Kenya) er en kenyansk atletikudøver (langdistanceløber), der vandt sølv i 5000 meter løb ved både OL i Barcelona 1992 og OL i Atlanta 1996.

Eksterne henvisninger 
 Info

Langdistanceløbere fra Kenya
Anton van Leeuwenhoek

Anton van Leeuwenhoek (født 24. oktober 1632, død 26. august 1723) var en hollandsk håndværker og videnskabsmand. Han er almindeligt kendt som "Mikrobiologiens fader" og anses for at være den første mikrobiolog.

Leeuwenhoek fødtes, voksede op og døde i Delft. Det første mikroskop var lavet i Middelburg i 1590. Han forbedrede det og håndbyggede mere end 200 mikroskoper af metal og meget fintslebne linser. Især var han begejstret over, hvad han opdagede, da han lagde en dråbe vand under mikroskopet. Han blev medlem af Royal Society i London og begyndte tyve år efter at skrive til det. Han sendte beskrivelser af billeder, der var forstørret 275 gange, og han regnede ud, at der var flere livsformer i én dråbe søvand end der var indbyggere i Holland. Han var maleren Vermeer van Delfts eksekutor og manufakturhandler.

Referencer

Eksterne henvisninger 
 

Medlemmer af Royal Society
Opfindere fra Nederlandene
Personer fra Delft
Nederlændere i 1600-tallet
Nederlændere i 1700-tallet
Westwood Studios

Westwood Studios var computerspiludviklerne bag Dune-serien og Command & Conquer-serien. Firmaet blev stiftet i 1985 som Westwood Associates af Louis Castle og Brett i Las Vegas, Nevada.

I 1992 skiftede firmaet navn til Westwood Studios og blev solgt til Virgin Interactive. Westwood Studios blev dog senere solgt til Electronic Arts (EA) i 1998 for godt 122.5 millioner dollars.

Mange medarbejdere forlod Westwood Studios da Electronic Arts opkøbte dem. De dannede Petroglyph, der nu står bag titler som Universe at War.

Referencer

Eksterne henvisninger 

Computerspilsvirksomheder fra USA
Etableret i 1985
Ophørt i 2003
Derrick Adkins

Derrick R. Adkins (født 2. juli 1970 i New York City, New York, USA) er en pensioneret amerikansk atletikudøver (hækkeløber), der vandt guld i 400 meter hækkeløb ved OL i Atlanta 1996. Han blev desuden verdensmester på samme distance ved VM i Göteborg i 1995.

Referencer

Eksterne henvisninger 
 Info
  

Hækkeløbere fra USA
Personer fra New York City
Olympiske mestre fra USA 
Medaljevindere ved sommer-OL 1996
Nordiske Kvinders Forlag

Nordiske Kvinders Forlag var et forlag drevet af Olga Eggers. Det var stærkt racistisk med særlig vægt på antisemitisme. Forlaget udgav i 1930'erne værker som Martin Luthers Om Jøderne og Deres Løgne (1543), oversat af Olga Eggers. 

I Nordiske Kvinde: Rejs dig og kæmp fra 1938 gik hun gik i rette med alt det, der havde været hendes eget udgangspunkt som kvindesagsforkæmper og socialist. Hun talte nu skarpt og voldsomt mod marxisme, erotisk frihed, kvindesag osv. Hun fokuserede især på den manglende racebevidsthed i Norden, sædelighedsforbrydelser og dyremishandling – forbrydelser, som stort set alle tillægges jøderne.

Eksterne links 
 Dansk Kvindebiografisk Leksikon

Forlag fra Danmark
Danair

Danair er et tidligere flyselskab, som var en sammenslutning af SAS, Maersk Air og Cimber Air, der varetog al indenrigsflyvning i Danmark i årene 1971-1995 med fælles tidstabel og billetpriser. Der blev fløjet på SASs koncession. 

SAS befløj ruterne fra Kastrup til Aalborg, Aarhus og Karup. 

Maersk Air befløj ruterne fra Kastrup til Billund, Rønne, Esbjerg, Vojens og Odense.

Cimber Air befløj ruten til Sønderborg. 

EU liberaliserede luftfarten i 1995, hvorefter Danair blev opløst.

Tidligere flyselskaber i Danmark
Danske virksomheder etableret i 1971
Ophørt i 1995
Colin Jackson

Colin Ray Jackson (født 18. juni 1967 i Cardiff, Wales) er en pensioneret walisisk atletikudøver (hækkeløber), der vandt to VM- og fire EM-guldmedaljer i 110 meter hæk. Han vandt desuden sølv i samme disciplin ved OL i Seoul 1988. 

Jackson fungerer nu som sportsvært for den engelske tv-kanal BBC.

Eksterne henvisninger 

 Info 

Atleter fra Wales
Personer fra Cardiff
Det Ægyptiske Museum og Papyrussamling

Det Egyptiske Museum og Papyrussamling eller kortere Det Egyptiske Museum (tysk: Ägyptisches Museum und Papyrussammlun) er et museum, som er en del af det nationale statsmuseum i Berlin. 

Museet har en af verdens vigtigste samlinger fra oldtidens Egypten. Museet begyndte som de preussiske kongers kunstsamling. Det var Alexander von Humboldt, som anbefalede at lave en egyptisk afdeling, og de første genstande blev bragt til Berlin i 1828 under Frederik Vilhelm 3.

Museets berømteste genstand er en meget velbevaret og levende koloreret buste af dronning Nefertiti. Samlingen blev i august 2005 midlertidigt flyttet fra Charlottenburg til den øverste etage i Altes Museum i Berlin Museumsinsel

Siden august 2005 er museet midlertidigt flyttet til den øverste etage i det gamle museum i Berlin Museumsinsel. Museet vil vende tilbage til det ombyggede Nye Museum i 2009.

Eksterne henvisninger 

  hos Staatliche Museen zu Berlin

Museer i Berlin
Historiske museer
Birkedalgruppen

Birkedalgruppen var en afdeling under det tyske Gestapo (Geheime Staatspolizei, Det Hemmelige Statspoliti) i Danmark under Besættelsen. Gruppen bestod af en tættere indre del med direkte tilknytning til det tyske politi og videre ud i et større net af løsere tilknyttede stikkere. Kernepersonen var Ib Birkedal Hansen.

Birkedalgruppen var notorisk brutal til det yderste. Mord, tortur og vold var standardværktøjet for denne gruppe af hovedsageligt politimæssigt uuddannede.

Blandt gruppens faste medlemmer blev mange likvideret, dødsdømt eller dømt til livslange straffe.

Det bemærkes bl.a., at de fleste medlemmer hverken var aktive nazister eller kendt som ideologisk motiverede antisemitter, tysk-nationale eller lignende. Gruppen beskrives generelt og Birkedal selv indgående i værket Birkedal af Peter Øvig Knudsen.

Referencer

Litteratur 
 Birkedal af Peter Øvig Knudsen. 3. oplag udkommet på Gyldendal 2008.

Nazister fra Danmark
Danmark under 2. verdenskrig
Terrorgrupper
Tripelententen

Tripelententen (fra fransk entente, "aftale") var en løs aftale mellem Storbritannien, Frankrig og Rusland efter underskrivelsen af den Britisk-russiske Entente i 1907. Alliancen mellem de tre magter udviklede sig gennem forskellige aftaler med Japan, USA og Spanien til en stærk modvægt mod Tripelalliancen, som bestod af Det tyske kejserrige, Østrig-Ungarn og Italien, hvoraf Italien dog havde indgået en hemmelig aftale med Frankrig, som faktisk ophævede landets allianceaftaler.

I første omgang indgik Frankrig og Rusland i 1892 en aftale, der var ment som en modvægt mod alliancen mellem Tyskland og Østrig-Ungarn. Det betød, at Tyskland i tilfælde af krig ville blive tvunget til at kæmpe en tofrontskrig og gav dermed de to stormagter en væsentlig forøget sikkerhed. Tyskland havde dog i 1887 indgået en aftale med Rusland, som garanterede, at landene ikke ville angribe hinanden, hvis der udbrød krig i Europa, hvilket komplicerede billedet.

Storbritannien havde endnu i 1890'erne interessekonflikter med Frankrig om udstrækningen af de to imperiemagters kolonier i Nordafrika, og mellem Storbritannien og Rusland var der modsætninger i Centralasien (Afghanistan), hvor den russiske fremtrængen mod syd stødte mod den britiske ekspansion fra Indien mod nord og vest. I 1904 nåede Frankrig og Storbritannien frem til en forståelse om afgrænsningen af deres interesser i Nordafrika, og de to lande underskrev en fælles erklæring om deres Entente Cordial (hjertelige forståelse) i 1904. På samme måde nåede Storbritannien og Rusland også frem til en forståelse i 1907.

At Storbritannien nærmede sig Frankrig og Rusland var motiveret af Tysklands stærkt voksende militære styrke. Tyskland var blevet Europas stærkeste landmilitære magt, og Storbritanniens traditionelle politik var at forebygge, at én magt kom til at dominere på det europæiske kontinent. Den anden grund var tysklands betydelige flådeoprustning, som på lang sigt kunne udfordre Storbritanniens dominans på verdenshavene og dermed blive en trussel mod forbindelserne mellem Storbritannien og dets globale imperium.

Se også 
 Ententemagterne
 Centralmagterne (Tysklands allierede i 1. verdenskrig)

1. verdenskrig
Etableret i 1907
BMW E87

BMW 1-serien er en bilmodel i den lille mellemklasse. Femdørsversionen, E87, kom på markedet i 2004. Tredørsmodellen, E81, kom i maj 2007, i slutningen af 2007 kom coupémodellen, E82, og programmet blev i april 2008 fuldendt med cabrioletmodellen, E88. Platformen er den samme som til den større 3-serie, E90.

Modellen findes med 4- og 6-cylindrede benzinmotorer og 4-cylindrede dieselmotorer. Alle motorerne er rækkemotorer med 4 ventiler pr. cylinder. Siden september 2007 har alle motorerne haft direkte indsprøjtning, og siden september 2010 har de opfyldt Euro5-euronormen. Dieselmodellerne har siden marts 2007 haft partikelfilter som standardudstyr.

Femdørsmodellen bygges i Regensburg, og de andre modeller bygges i Leipzig. 

Modellen vil til modelåret 2012 blive afløst af en ny 1-serie med modelkoden F20.

Tekniske specifikationer

Eksterne henvisninger 

Officielt websted 

E87
Små mellemklassebiler
Baghjulstrukne biler
Biler introduceret i 2004
Biler fra 2000'erne
Biler fra 2010'erne
Frauenneuharting

Frauenneuharting er en kommune i Landkreis Ebersberg i Regierungsbezirk Oberbayern i den tyske delstat Bayern. Den er en del af Verwaltungsgemeinschaft Aßling.

Geografi 
Frauenneuharting ligger i Planungsregion München.

Inddeling 
 Aichat
 Alme
 Anger
 Baumberg
 Biebing
 Buch
 Eichbichl
 Eschenloh
 Gersdorf
 Graben
 Großaschau
 Hagenberg
 Haging
 Halbeis
 Haus
 Heimgarten
 Hochholz
 Höhenberg
 Hungerberg
 Jakobneuharting
 Kleinaschau
 Knogl
 Lacke
 Lauterbach
 Lindach
 Moosen
 Oed
 Raunstädt
 Reith
 Ried
 Schaurach
 Spezigraben
 Stachet
 Tegernau
 Wimpersing
Glonn

Glonn er en købstad (Markt) i Landkreis Ebersberg i Regierungsbezirk Oberbayern i den tyske delstat Bayern. Den er administrationsby for Verwaltungsgemeinschaft Glonn.

Geografi

Beliggenhed 
Glonn er en rekreationsby beliggende i Glonntal som er omgivet af skovklædte bakker i den tidligere smeltevandsdal fra Inngletscheren . I syd tegner Alperne horisonten.
Floderne Glonn, Kupferbach og Schrannenbach har deres kilder i Glonn område. Søen Kastensee hører til kommunen, og på grænsen til nabokommunen Moosach ligger Steinsee. Der er tre fredede områder i kommunen (Landschaftsschutzgebiet).

Nabokommuner 

De omgivende kommuner Baiern, Bruck, Egmating, Moosach og Oberpframmern danner sammen med Glonn et Verwaltungsgemeinschaft.

Byen Grafing og landsbyerne Kirchseeon, Zorneding og Höhenkirchen-Siegertsbrunn ligger cirka 15 km væk.

Glonn ligger cirka 30 km fra byerne München og Rosenheim.
Kasper Bleibach

Kasper Bleibach (født 1. marts 1984) er en dansk kajakroer, der i 2008 vandt EM-guld i 500 m enerkajak. 

Kasper Bleibach er udlært tømrer og stiller i kajakken op for Maribo Kajakklub. I begyndelsen af karrieren stillede han op i både ener- og toerkajak (i sidstnævnte tilfælde sammen med først Kim Wraae, senere Casper Nielsen). I 2007 besluttede han sig for at satse på enerkajakken, hvilket hurtigt viste sig som en god beslutning med EM-guldet i 2008, der også gav ham en billet til OL i Beijing. Her kunne Bleibach dog ikke leve op til forventningerne fra EM, da han ikke nåede finalen.

Eksterne henvisninger 
 

Kajakroere fra Danmark
Lars Riedel

Lars Peter Riedel (født 28. juni 1967 i Zwickau) er en tysk tidligere atletikudøver, der er en af de mest succesrige atleter i diskoskast nogensinde. Han vandt en række VM- og OL-medaljer i denne disciplin.

Sportskarriere 
Riedel vandt i 1990 det sidste østtyske mesterskab i diskoskast inden den tyske genforening. Herefter indstillede han i første omgang sin karriere, da hans træner mistede sit job; i stedet arbejdede Riedel som bygningsarbejder. Men en ny træner overbeviste ham om, at han skulle fortsætte, og derpå blev han tysk mester elleve gange frem til 2006. Han blev desuden verdensmester i 1991, 1993, 1995, 1997 og 2001 og vandt bronze i 1999, han blev europamester i 1998 og vandt Europa Cup i 1993, 1995, 1997, 2000 og 2001.

Han deltog første gang ved OL i 1992 i Barcelona, hvor han ikke havde held til at komme i finalen. Ved OL 1996 i Atlanta gik det meget bedre, da han kastede bedst i kvalifikationen med 64,66 m, og i finalen gik det endnu bedre, da han nåede ud på 69,40 m, hvilket var nok til guld. To hviderussere fulgte ham på sejrsskamlen, hvor Uladzimir Dubrousjtjyk fik sølv med 66,60 m, og Vasil Kaptsjukh fik sølv med 65,80 m.

Ved OL 2000 i Sydney var litaueren Virgilijus Alekna størst favorit efter som den første nogensinde at have kastet tre gange over 70 m i en serie. Riedel havde dog besejret ham kort inden OL, og han sejrede i kvalifikationen med 68,15 m, mens Alekna blev treer med 67,10 m. I finalen begyndte sydafrikaneren Frantz Kruger bedst og kastede 67,89 m i første runde, men i tredje runde gik Alekna og Riedel forbi, skønt Kruger forbedrede sit resultat til 68,19 m. Riedels kast på 68,50 m blev hans bedste i konkurrencen, men Alekna kastede 69,30 m i femte runde og sikrede sig dermed guldet. Riedels resultat var godt nok til sølvet, mens Kruger fik bronze. Riedel deltog endnu én gang i OL, i 2004 i Athen, hvor han blev nummer syv.

Han indstillede sin karriere i 2008 på grund af rygproblemer. 

Riedel modtog en række priser og hædersbevisninger i løbet af sin karriere, blandt andet årets atletikudøver 2002.

Øvrige karriere 
Riedel havde ud over sporten også en karriere som fotomodel, og han vakte stor opsigt, da han i sommeren 1996 optrådte som nøgen diskoskaster i bladet Bunte.

Efter afslutningen af sportskarrieren har han deltaget i en række tv-shows og stillet op til velgørenhedsarrangementer. Han har været gift to gange og bruger nu en del tid på at spille golf.

Referencer

Eksterne henvisninger 

Personer fra Sachsen
Diskoskastere fra Tyskland
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske mestre fra Tyskland
Olympiske sølvmedaljevindere fra Tyskland
Romas Ubartas

Romas Ubartas (født 26. maj 1960 i Panevėžys, Sovjetunionen) er en tidligere litauisk atletikudøver (diskoskaster), der for Litauen vandt guld i diskoskast ved OL i Barcelona 1992. Fire år tidligere vandt han sølv i samme disciplin ved OL i Seoul, dengang som repræsentant for Sovjetunionen.

Ved VM 1993 i Stuttgart blev Ubartas afsløret i dopingmisbrug, diskvalificeret og idømt karantæne.

Eksterne henvisninger 

Diskoskastere fra Litauen